Henri Troyat

**Henri Troyat** (1. november 1911 – 2. mars 2007) var en russisk-født fransk forfatter. Hans forfatterskap var meget produktivt, med over 100 bøker innenfor sjangre som biografier over store russiske historiske skikkelser, historie, drama, noveller og romaner. Hans roman *L'Araigne* skaffet ham i 1938 Goncourt-prisen. Henri Troyat var medlem av det franske akademi fra 1959 like til sin død i 2007; hans plass var på stol nr. 28. Han er representert på norsk med *Min fars hus* (1955), oversatt av Ragnar Kvam.

## Liv og virke
Troyat ble født i 1911 som *Lev Aslanovitj Tarassov* (*Levon Aslan Torossian*, russisk: Лев Асланович Тарасов) i Moskva av foreldre av flerkulturelt opphav, inkludert armensk, russisk, tysk og georgisk. I sin selvbiografi har han sagt at hans etternavn er armensk («Torossian»), mens hans bestemor på morssiden var tysk og hans bestefar på morssiden var av både georgisk og armensk opprinnelse. Hans far var en rik tekstilhandler som gjorde en formue på å investere i jernbane- og bankvirksomhet. Troyat vokste opp i et trygt og velstående miljø, med en barnepike fra Sveits som lærte ham fransk. Alt endret seg ved utbruddet av den russiske revolusjon i 1917. Familien trakk seg tilbake til sin eiendom i Kaukasus, men i 1920 ble det klart at motrevolusjonen ikke lyktes, og at de da måtte forlate hjemlandet. De kom seg med den siste flyktningebåten fra Krimhalvøya til Istanbul. Derfra gikk reisen til Venezia før de så kunne komme seg til det russiske miljøet i Paris og bosette seg i forstaden Neuilly. Unge Troyat begynte på Lycée Pasteur mens hans foreldre, som så mange tidligere rike eksilrussere, fant livet vanskelig og havnet i gjeld. Troyat har fortalt om den tragiske flukten gjennom halve Europa i *Tant que la terre durera*.

Troyat tilpasset seg raskt til sitt nye hjemland til tross for innholdet av hans senere skjønnlitterære tekster om politisk og sosial rotløshet. På samme vis er hans litterære språk fransk mens hans forfatterskap i stor grad består av russiske temaer. Mens han studerte jus ved Sorbonne fikk han fransk statsborgerskap i 1933, og efter å ha tatt den første juridiske statseksamen fikk han en administrativ stilling ved prefekturet for departementet Seine, en posisjon han hadde frem til 1942.

I 1933 begynte Henri Troyat også en litterær karriere med en rekke korte, psykologiske romaner, preget av at han fulgte forelesninger om psykoanalyse ved Hôpital Sainte-Anne. Hans roman *Faux Jour* kom i 1935 og med den vant han øyeblikkelig prisen *Prix du Roman Populiste*. Han var da 24 år og som 27-åring fikk han både Max Barthou-prisen fra Académie française og Goncourt-prisen for romanen *L'Araigne* (1938). Han var på dette tidspunktet en velkjent og relativt etablert forfatter, men hans foreldres erfaring hadde lært ham forsiktighet og han beholdt sin posisjon i prefekturet.

Han har siden utgitt mer enn hundre bøker, bestående av romaner og biografier, blant disse kan nevnes bøker om Ivan den grusomme, Guy de Maupassant, Leo Tolstoj, Aleksandr Pusjkin, Fjodor Dostojevskij, Maksim Gorkij, Boris Pasternak, og Peter den store. Hans best kjente skjønnlitterære bok er «La neige en deuil» («Snøen i sorg», 1952) som ble filmatisert som en engelskspråklig film i 1956 under tittelen ''The Mountain'' med Spencer Tracy og Robert Wagner i hovedrollene. Romanen var inspirert av Air India Flight 245, et indisk fly som fløy inn i Mont Blanc, Vest-Europas høyeste fjell, den 3. november 1950. Alle ombord på flyet, førti passasjerer og et mannskap på åtte, ble drept ved denne ulykken.

Umiddelbart etter suksessen med *L'Araigne* gikk han over til å skrive en syklus av lange romaner, og samtidig begynte han forberedelsene til en omfattende biografi om Dostojevskij. Han kom til å skrive en rekke biografier over russiske tsarer og forfattere. Den omfattende arkivforskningen ga ham verdifull erfaring i framstillingen av sine historiske romaner. Han begynte med sine egne erfaringer som landflyktig og sine foreldres memoarer før han så henga seg til en trilogi, *Tant que la Terre Durera* (1947-50), om det førrevolusjonære Russland, revolusjonen og borgerkrigen, og til sist landflyktigheten. I en oppfølgende tetralogi, *Les Semailles et les Moissons* (1953-58), utforsket han Frankrike fra samme perspektiv. Disse romanene ble populære, og senere filmatisert av fransk fjernsyn under samme tittel i 2001.

Litteraturkritikere har jevnlig fremmet at det er i sine noveller at Troyat demonstrerte størst dyktighet og originalitet. Han er påvirket av både Nikolaj Gogol og de tyske romantikere, og blander en lett sosial satire med en forstyrrende følelse av det onde og det fantastiske. Blant hans novellesamlinger er *La Fosse Commune* («Fellesgraven», 1939), *Du Philanthrope à la Rouquine* («Fra en filantrop til en rødhåret», 1945) og *Le Geste d'Eve* («Fortellingen om Eve», 1964).

Etter at Troyat sluttet som statstjenestemann i 1942 var han forfatter på full tid. I 1959, 47 år gammel, ble han innvalgt i Académie française. Ved sin død i 2007 var han det medlem som hadde tjenestegjort i lengst tid og samtidig akademiets leder. Hans stol ble overtatt av forfatteren og den franske ambassadøren til Senegal, Jean-Christophe Rufin. Troyats hustru fra annet ekteskap overlevde ham, og det samme gjorde hans sønn fra første ekteskap.

## Bibliografi

* 1935: *Faux Jour* (Plon)
* 1935: *Le Vivier* (Plon)
* 1936: *Grandeur nature* (Plon)
* 1937: *La Clef de voûte* (Plon)
* 1938: *L’Araigne* (Plon)
* 1939: *La Fosse commune* (Plon)
* 1940: *Dostoïevski* (Fayard)
* 1941: *Le Jugement de Dieu* (Plon)
* 1942: *Le mort saisit le vif* (Plon)
* 1945: *Du Philanthrope à la Rouquine* (Flammarion)
* 1945: *Le Signe du taureau* (Plon)
* 1946: *Les Ponts de Paris* (Flammarion)
* 1946: *Pouchkine* (Plon)
* 1946: *Les Vivants, pièce en trois actes* (Bonne)
* 1947: *Tant que la terre durera, t. I* (La Table ronde), oversatt til norsk av Ragnar Kvam som *Min fars hus 1*
* 1948: *Le Sac et la Cendre, Tant que la terre durera, t. II* (La Table ronde), oversatt til norsk av Ragnar Kvam som *Min fars hus 2*
* 1948: *La Case de l’oncle Sam* (La Table ronde)
* 1949: *Sébastien, pièce en trois actes* (Opéra)
* 1950: *Étrangers sur la terre, Tant que la terre durera, t. III* (La Table ronde)
* 1951: *La Tête sur les épaules* (Plon)
* 1952: *La Neige en deuil* (Flammarion)
* 1952: *L’Étrange Destin de Lermontov* (Plon)
* 1953: *Les Semailles et les Moissons, t. I* (Plon)
* 1955: *De Gratte-ciel en cocotier* (Plon)
* 1955: *Amélie, Les Semailles et les Moissons, t. II* (Plon)
* 1956: *La Maison des bêtes heureuses* (Bias)
* 1956: *Sainte Russie, souvenirs et réflexions suivi de l’Assassinat d’Alexandre II* (Grasset)
* 1956: *La Grive, Les Semailles et les Moissons, t. III* (Plon)
* 1957: *Tendre et violente Elisabeth, Les Semailles et les Moissons, t. IV* (Plon)
* 1958: *La Rencontre, Les Semailles et les Moissons, t. V* (Plon)
* 1958: *Naissance d’une Dauphine* (Gallimard)
* 1959: *La Vie quotidienne en Russie au temps du dernier tsar* (Hachette)
* 1959: *La Lumière des justes. Tome I : Les Compagnons du Coquelicot.* (Flammarion)
* 1960: *La Lumière des justes. Tome II : La Barynia.* (Flammarion)
* 1961: *La Lumière des justes. Tome III : La Gloire des vaincus.* (Flammarion)
* 1962: *La Lumière des justes. Tome IV : Les Dames de Sibérie.* (Flammarion)
* 1963: *Une extrême amitié* (La Table ronde)
* 1963: *La Lumière des justes. Tome V : Sophie ou la Fin des combats.*  (Flammarion)
* 1964: *Le Geste d’Ève* (Flammarion)
* 1965: *Les Eygletière, t. I* (Flammarion)
* 1965: *Tolstoï* (Fayard)
* 1966: *La Faim des lionceaux, Les Eygletière, t. II* (Flammarion)
* 1967: *La Malandre, Les Eygletière, t. III* (Flammarion)
* 1968: *Les Héritiers de l’avenir. Tome I : Le Cahier.* (Flammarion)
* 1969: *Les Héritiers de l’avenir. Tome II : Cent un coups de canon.* (Flammarion)
* 1970: *Les Héritiers de l’avenir. Tome III : L’Éléphant blanc.* (Flammarion)
* 1971: *Gogol* (Flammarion)
* 1972: *La Pierre, la Feuille et les Ciseaux* (Flammarion)
* 1973: *Anne Prédaille* (Flammarion)
* 1974: *Le Moscovite, t. I* (Flammarion)
* 1974: *Les Désordres secrets, Le Moscovite, t. II* (Flammarion)
* 1975: *Les Feux du matin, Le Moscovite, t. III* (Flammarion)
* 1976: *Un si long chemin* (Stock)
* 1976: *Le Front dans les nuages* (Flammarion)
* 1976: *Grimbosq* (Flammarion)
* 1977: *Catherine la Grande* (Flammarion)
* 1978: *Le Prisonnier n° I* (Flammarion)
* 1979: *Pierre le Grand* (Flammarion)
* 1980: *Viou* (Flammarion)
* 1981: *Alexandre I er* (Flammarion)
* 1982: *Le Pain de l’étranger* (Flammarion)
* 1982: *Ivan le Terrible* (Flammarion)
* 1983: *La Dérision* (Flammarion)
* 1984: *Tchekhov* (Flammarion)
* 1984: *Marie Karpovna* (Flammarion)
* 1985: *Tourgueniev* (Flammarion)
* 1985: *Le Bruit solitaire du cœur* (Flammarion)
* 1986: *À demain, Sylvie* (Flammarion)
* 1986: *Gorki* (Flammarion)
* 1987: *Le Troisième Bonheur* (Flammarion)
* 1988: *Toute ma vie sera mensonge* (Flammarion)
* 1988: *Flaubert* (Flammarion)
* 1989: *Maupassant* (Flammarion)
* 1989: *La Gouvernante française* (Flammarion)
* 1990: *La Femme de David* (Flammarion)
* 1990: *Alexandre II, le tsar libérateur* (Flammarion)
* 1991: *Aliocha* (Flammarion)
* 1991: *Nicolas II, le dernier tsar* (Flammarion)
* 1992: *Youri* (Flammarion)
* 1992: *Zola* (Flammarion)
* 1993: *Verlaine* (Flammarion)
* 1993: *Le Chant des Insensés* (Flammarion)
* 1994: *Baudelaire* (Flammarion)
* 1994: *Le Marchand de masques* (Flammarion)
* 1995: *Balzac* (Flammarion)
* 1995: *Le Défi d’Olga* (Flammarion)
* 1996: *Votre très humble et très obéissant serviteur* (Flammarion)
* 1996: *Raspoutine* (Flammarion)
* 1997: *L’Affaire Crémonnière* (Flammarion)
* 1997: *Juliette Drouet* (Flammarion)
* 1998: *Le Fils du satrape* (Grasset)
* 1998: *Terribles tsarines* (Grasset)
* 1999: *Les turbulences d’une grande famille* (Grasset)
* 1999: *Namouna ou la chaleur animale* (Grasset)
* 2000: *Nicolas Ier* (Librairie académique Perrin)
* 2000: *La Ballerine de Saint-Pétersbourg* (Plon)
* 2001: *Marina Tsvetaena : L'éternelle insurgée* (Grasset)
* 2001: *La Fille de l'écrivain* (Grasset)
* 2002: *L'Étage des bouffons* (Grasset)
* 2004: *La Fiancée de l'ogre* (Grasset)
* 2004: *Alexandre III* (Grasset)
* 2004: *La Baronne et le musicien* (Grasset)
* 2005: *Alexandre Dumas. Le cinquième mousquetaire* (Grasset)
* 2006: *La Traque* (Grasset)
* 2006: *Pasternak* (Grasset)
* 2008: *Boris Godunov* (Flammarion)
* 2009: *Le Pas du juge* (Bernard de Fallois)
* 2009: *La folie des anges* (Bernard de Fallois)
* 2010: *Trois mères, trois fils* (Bernard de Fallois)

## Referanser


## Litteratur
* Hewitt, Nicholas (1984): *Henri Troyat*. Twayne, Boston MA. (= Twayne’s world authors series; 616), ISBN 0-8057-6458-5

## Eksterne lenker
* L'Académie française, fransk
* , engelsk
*